
Okresný súd Prievidza 8C/7/2025 3825200723 28. 04. 2026 JUDr. Tomáš Rudáš ECLI:SK:OSPD:2026:3825200723.9
Uznesenie Okresný súd Prievidza v právnej veci žalobcu: A. B., nar. XX.X.XXXX, bytom C. XXX/XX, D., právne zast. E. A. F., IČO: 42 025 753, Jesenského 232, Partizánske, proti žalovanému: A. G., nar. XX.X.XXXX, bytom H. C. XXX/X, I. H., právne zast. A. D. J., IČO: 31 202 225, J. Kráľa 16, 972 01 Bojnice, v konaní o zrušenie a vyporiadanie podielového spoluvlastníctva, takto rozhodol: I. Konanie zastavuje. II. Žalovanému nepriznáva proti žalobcovi nárok na náhradu trov konania. odôvodnenie: 1. Žalobca sa podanou žalobou domáha vyporiadania podielového spoluvlastníctva k nehnuteľnostiam uvedených v žalobe. 2. Žalobca v podaní doručenom súdu dňa 22.04.2026 zobral žalobu späť v plnom rozsahu z dôvodu uzavretia mimosúdnej dohody. O trovách konania navrhol rozhodnúť tak, že žalobca a žalovaný nemajú nárok na náhradu trov konania, keďže to vyplýva z ustanovení Dohody o urovnaní medzi žalobcom a žalovaným. 3. Podľa § 144 CSP, žalobca môže vziať žalobu späť. 4. Podľa § 145 ods. 1 CSP, ak je žaloba vzatá späť celkom, súd konanie zastaví. 5. Podľa § 145 ods. 2 CSP, ak je žaloba vzatá späť sčasti, súd konanie v tejto časti zastaví. O čiastočnom späťvzatí žaloby rozhodne súd v rozhodnutí vo veci samej. 6. Podľa § 146 ods. 1 CSP, súd konanie nezastaví, ak žalovaný so späťvzatím žaloby z vážnych dôvodov nesúhlasí. Na nesúhlas žalovaného so späťvzatím žaloby sa neprihliada, ak dôjde k späťvzatiu žaloby skôr, než sa začalo predbežné prejednanie sporu podľa § 168 alebo pojednávanie. 7. Späťvzatie žaloby je dispozitívnym procesným úkonom žalobcu, z ktorého obsahu jednoznačne vyplýva prejav žalobcu, že na prejednaní svojej žaloby nemá záujem a že je uzrozumený s tým, že o jeho žalobe nebude v tomto rozsahu súdom meritórne rozhodnuté. Žalobca môže vziať žalobu späť aj po rozhodnutí súdu prvej inštancie, avšak len do tej doby, pokiaľ rozhodnutie nenadobudlo právoplatnosť. 8. Žalobca zobral svoju žalobu späť v plno rozsahu, súd preto konanie zastavil. Súhlas žalovaného vyplýva z ustanovení dohody o urovnaní. 9. Právo niektorej zo strán sporu na náhradu trov civilného sporového konania je pri zastavení konania založené podľa § 256 CSP. Podľa § 256 ods. 1 Civilného sporového poriadku ak strana procesne zavinila zastavenie konania, súd prizná náhradu trov konania protistrane. 10. Keďže zastavenie konania nezavinila konkrétna strana, ale spoločné konanie žalobcu a žalovaného (uzavretie mimosúdnej dohody), súd o trovách konania účastníkov rozhodol tak, ako je uvedené v II. výroku tohto uznesenia. Poučenie:
Proti tomuto uzneseniu je prípustné odvolanie v lehote 15 dní odo dňa jeho doručenia na Okresnom súde Prievidza písomne v dvoch vyhotoveniach. (§ 357 písm. a) Civilného sporového poriadku) V odvolaní sa má popri všeobecných náležitostiach (§ 127 Civilného sporového poriadku) uviesť, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). (§ 363 Civilného sporového poriadku).

